La Generalitat Valenciana envia a Sagunt material sanitari compost per màscares, guants i gel desinfectant
27 de març 2020

![Imagen 1](/media/yt4bcbvn/19c_material-voluntarios-makers-3d-2.jpg)![Imagen 2](/media/qc2progt/19c_rp_ampliacion_medidas_estado_alarma_-6.jpg)

L'alcalde de Sagunt, Darío Moreno, ha agraït a la Generalitat Valenciana l'enviament de material sanitari. Concretament, l'Ajuntament ha rebut màscares, guants i gels desinfectants, tant per part de l'Agència d'Emergències de Coordinació d'Emergències Policials com de la Conselleria d'Igualtat i Polítiques Inclusives. D'altra banda, Moreno també ha anunciat que, des de Protecció Civil, esta mateixa vesprada començaran a distribuir entre el personal sanitari de l'Hospital de Sagunt els 600 protectors facials elaborats amb impressores 3D pel grup de voluntariat Makers.

  

Quant a la donació de material de la Generalitat, Moreno ha explicat que part d'eixe material anirà destinat a servicis propis de l'Ajuntament, Serveis Socials i altres servicis com ‘Menjar a Casa’, el Servici d'Atenció Domiciliària i els habitatges tutelats i les residències gestionades per l'Ajuntament. Per a estos casos són 177 unitats de gel de 50 cl., 42 unitats de gel de 215 ml, 76 caixes de 50 màscares i 13 caixes de guants. A més, per a la Policia Local de Sagunt l'Agència de Coordinació d'Emergències Policials ha entregat 345 màscares i 115 parells de guants.

  

Així mateix, l'enviament de material també inclou un altre pack de pots de gel, caixes de màscares i caixes de guants, el qual es distribuirà entre la mancomunitat de Les Valls, de la Baronia i l'Ajuntament de Canet d'en Berenguer. Darío Moreno ha explicat que este repartiment ve marcat per Conselleria i que es distribuirà tal com marquen les instruccions.

  

D'altra banda, l'alcalde ha explicat que Protecció Civil ja està recollint 600 unitats de protectors facials per a distribuir-los, esta mateixa vesprada, entre el personal sanitari de l'Hospital de Sagunt. Cal recordar que estos protectors facials estan sent elaborats pel grup de Voluntariat Makers que, amb les seues pròpies impressores 3D, estan treballant en els seus domicilis o instal·lacions. Per a evitar que els _makers_ isquen de les seues cases a entregar els protectors, serà Protecció Civil l'encarregada de distribuir-los.

  

  

![](/media/tfjlf3ag/19c_material-voluntarios-makers-3d-3.jpg)  
  
  

​  

*   [](http://www.facebook.com/sharer.php?u=https://aytosagunto.es/va/actualitat/la-generalitat-valenciana-envia-a-sagunt-material-sanitari-compost-per-mascares-guants-i-gel-desinfectant/ "Facebook")
*   [](http://twitter.com/share?url=https://aytosagunto.es/va/actualitat/la-generalitat-valenciana-envia-a-sagunt-material-sanitari-compost-per-mascares-guants-i-gel-desinfectant/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-generalitat-valenciana-envia-a-sagunt-material-sanitari-compost-per-mascares-guants-i-gel-desinfectant/ "Linked In")
*   [](mailto:?body=https://aytosagunto.es/va/actualitat/la-generalitat-valenciana-envia-a-sagunt-material-sanitari-compost-per-mascares-guants-i-gel-desinfectant/)